
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 828 

15 Σεπτεμβρίου 1997 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Μέτρα για τη ν προστασία των γεωγραφικών ενδείξεων των 

αλκοολούχων ποτών . 1 

Τροποποίηση και συμπλήρωση των διατάξεων της 
1138050/4885/1436/ Α0014/30.12.1996/ ΠΟΛ. 

1338 απόφασης Υπ. Οικονομικών (ΦΕΚ18Β'/17.1.97) 

όπως ισχύει . 2 

Καθορισμός των όρων και προϋποθέσεων για την πρόσ¬ 
ληψη συμβούλων οργάνωσης Περιφερειακών Νοσοκο¬ 
μείων . 3 

Αντικατάσταση διατάξεων της απόφασης Β1/188α/1993 
«Σύσταση Τεχνικού Συμβουλίου στην Ακαδημία Αθη¬ 
νών . 4 

Ανάκληση της απόφασης Δ4/458/12.6.97 στο μέρος που 
αφορά την κατάργηση του Γ υμνασίου Κουρέντων ... 5 
Αυξήσεις έτους 1997 των καταβαλλομένων συντάξεων 
από το Ταμείο Επικουρικής Ασφαλίσεως Εκπαιδευτι¬ 
κών Ιδιωτικής Γ ενικής Εκπαιδεύσεως . 6 

Αύξηση του εφάπαξ βοηθήματος του Ταμείου Προνοίας 

Δικηγόρων Καβάλας . 7 

Προσδιορισμός ανώτάτου ορίου ωρών υπερωριακής εργα¬ 
σίας υπαλλήλων του ΤΠΠ ΟΣΕ . 8 

Χαρακτηρισμός ναϊδρίου Ταξιάρχη στη θέση Έλυτας στην 
Παροικία της Πάρου, ως ιστορικού διατηρητέου μνη¬ 
μείου . 9 

Χαρακτηρισμός Ι.Ν. Αγίου Γεωργίου στα Λιβάδια Παροι- 

κιάς Πάρου, ως ιστορικού διατηρητέου μνημείου_10 

Χαρακτηρισμός Μητροπολιτικού Ναού της Κοιμήσεως της 
Θεοτόκου, στη Νάουσα Πάρου, ως ιστορικού διατηρη¬ 
τέου μνημείου.11 

Χαρακτηρισμός Ιερού Ναού Αγίου Κωνσταντίνου, στη Νά¬ 
ουσα Πάρου, ως ιστορικού διατηρητέου μνημείου ... 12 
Χαρακτηρισμός οικίας Ελευθερίου Χαμάρτα και προκείμε- 
νος περιστερώνας στο Σαρακκήνικο Πάρου, ως ιστορι¬ 
κού διατηρητέου μνημείου.13 

Χορήγηση άδειας ασκήσεως επαγγέλματος Κοινωνικού 
Λειτουργού στην ΤΣΙΓΓΕΝΟΠΟΥΛΟΥ Μυρτώ του Βα¬ 
σιλείου .14 

Χορήγηση άδειας ασκήσεως επαγγέλματος Κοινωνικού 
Λειτουργού στην ΑΓΓΕΛΑΔΑ Αικατερίνη του Εμμα¬ 
νουήλ .15 

Χορήγηση άδειας ασκήσεως επαγγέλματος Κοινωνικού 
Λειτουργού στην ΧΡΙΣΤΟΥ Χριστιάνα του Γεωργίου . 16 
Χορήγηση άδειας ασκήσεως επαγγέλματος Κοινωνικού 
Λειτουργού στην ΠΑΥΛΟΠΟΥΛΟΥ Δήμητρα του Αν- 
δρέα .17 


Χορήγηση άδειας ασκήσεως επαγγέλματος Κοινωνικού 

Λειτουργού στην ΜΠΟΥΡΙΤΗ Άννα - Μαρία του θεο¬ 
δώρου .18 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3016915/2381/0029 (1) 

Μέτρα για την προστασία των γεωγραφικών ενδείξεων 
των αλκοολούχων ποτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις σχετικές διατάξεις του Κώδικα των Νόμων «Περί 
Φορολογίας του Οινοπνεύματος» όπως τροποποιηθείσες 
και συμπληρωθείσες ισχύουν σήμερα. 

2. Τις σχετικές διατάξεις του από 25.12.1917 Β.Δ. 
«Περί εκτελέσεως του Ν. 971/21.10.17 περί φορολογίας 
του οινοπνεύματος». 

3. Τις διατάξεις της απόφασής μας 22801/4512/86 
«Παραγωγή και διάθεση αλκοολούχων ποτών» (ΦΕΚ 838/ 
Β/6.12.86). 

4. Τις διατάξεις του Καν. (Ε.Ο.Κ.) 1576/89 του Συμβου¬ 
λίου της 29ης Μαΐου 1989 «για τη θέσπιση των γενικών 
κανόνων σχετικά με τον ορισμό, το χαρακτηρισμό και την 
παρουσίαση των αλκοολούχων ποτών». 

5. Τις διατάξεις των άρθρων 22, 23 και 24 της Συμφω¬ 
νίας για τα δικαιώματα πνευματικής ιδιοκτησίας στον το¬ 
μέα του εμπορίου, που κυρώθηκε με το Ν. 2290/95 «Κύ¬ 
ρωση της τελικής πράξης που περιλαμβάνει τα αποτελέ¬ 
σματα των πολυμερών εμπορικών διαπραγματεύσεων στα 
πλαίσια του Γύρου Ουρουγουάης» (ΦΕΚ 28/Α/9.2.95). 

6. Τις διατάξεις του άρθρου 1 του Καν. (Ε.Κ.) αριθ. 
3378/94 του Ευρωπαϊκού Κοινοβουλίου και του Συμβου¬ 
λίου της 22ας Δεκεμβρίου 1994 «για την τροποποίηση του 
Καν. (Ε.Ο.Κ.) αριθ. 1576/89 για τη θέσπιση των γενικών 
κανόνων σχετικά με τον ορισμό, το χαρακτηρισμό και την 
παρουσίαση των αλκοολούχων ποτών και του Καν. 
(Ε.Ο.Κ.) 1601/91 για τη θέσπιση των γενικών κανόνων 
σχετικών με τον ορισμό, το χαρακτηρισμό και την παρου¬ 
σίαση των αρωματισμένων ο'ινων, των αρωματισμένων πο¬ 
τών με βάση τον οίνο και των αρωματισμένων κοκτέιλ 
αμπελοοινικών προϊόντων, κατόπιν των αποτελεσμάτων 
των πολυμερών εμπορικών διαπραγματεύσεων του Γύρου 
της Ουρουγουάης», με το οποίο προσετέθη στον Καν. 

(Ε.Ο.Κ.) 1576/89 και μετά το άρθρο 11 αυτού, άρθρο 
11α. 

7. Τις διατάξεις του Καν. (Ε.Ο.Κ.) 1267/94 της Επιτρο¬ 
πής της 1 ης Ιουλίου 1994 «για την εφαρμογή των συμφω¬ 
νιών μεταξύ της Ευρωπαϊκής Ένωσης και των τρίτων χω¬ 
ρών, όσον αφορά την αμοιβαία αναγνώριση ορισμένων αλ- 
κοολούχων ποτών». 

8. Τις διατάξεις του Ν. 301/76 «Περί της στην Εφημε¬ 
ρίδα τη Κυβερνήσεως δημοσιευομένης ύλης κ.λπ.». 

9. Τις διατάξεις της αριθ. 1107147/1239/0006Α/ 
4.10.1996 κοινής απόφασης του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών» 
(ΦΕΚ 922/Β/4.10.96). 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Καθορίζουμε τα αναγκαία μέτρα για την προστασία, α) 
των γεωγραφικών ενδείξεων των αλκοολούχων ποτών, 
κατά την έννοια των διατάξεων του άρθρου 11α του Καν. 
(Ε.Ο.Κ.) 1576/89, προελεύσεως τρίτων χωρών στα πλαί¬ 
σια της συμφωνίας για τα εμπορικής φύσεως ζητήματα 
των δικαιωμάτων πνευματικής ιδιοκτησίας και β) των γεω¬ 
γραφικών και κατά παράδοση (παραδοσιακών) επωνυμιών 
αλκοολούχων ποτών, προελεύσεως τρίτων χωρών, που 
αναγνωρίζονται αμοιβαίως βάσει συμφωνιών μεταξύ της 
Ευρωπαϊκής Ένωσης και των εν λόγω τρίτων χωρών, συ- 
ναπτομένων σύμφωνα με τις διατάξεις του άρθρου 11 του 
ίδιου κανονισμού, ως εξής: 

Άρθρο 1 

1. Απαγορεύεται η χρησιμοποίηση, για το χαρακτηρι¬ 
σμό, την περιγραφή, την επισήμανση και την παρουσίαση 
των κατά την έννοια των διατάξεων της παρ. 2 του άρθρου 
1 του Καν. (Ε.Ο.Κ.) 1576/89 αλκοολούχων ποτών, γεω¬ 
γραφικών ενδείξεων που υποδηλώνουν ότι το αλκοολούχο 
ποτό κατάγεται από τρίτη χώρα - μέλος της παγκόσμιας 
οργάνωσης εμπορίου ή από μια περιοχή ή τόπο αυτής, για 
προϊόντα μη καταγόμενα από τον τόπο που αναφέρεται ή 
υποδηλώνεται με την εν λόγω γεωγραφική ένδειξη, ακόμη 
και όταν αναφέρεται η πραγματική καταγωγή του αλκοο- 
λούχου ποτού ή όταν η γεωγραφική ένδειξη είναι μετα¬ 
φρασμένη ή συνοδεύεται από λέξεις ή εκφράσεις όπως 
«είδος», «τύπος», «στυλ», «απομίμηση», «μάρκα», «γεύση» 
ή άλλες ανάλογες. 

2. Απαγορεύεται η χρησιμοποίηση, για το χαρακτηρι¬ 
σμό, την περιγραφή, την επισήμανση και την παρουσίαση 
των αλκοολούχων ποτών, των γεωγραφικών επωνυμιών ή 
των .επωνυμιών κατά παράδοση (παραδοσιακών επωνυ¬ 
μιών) που αναγνωρίζονται υπέρ τρίτων χωρών με αμοι¬ 
βαίες συμφωνίες αυτών με την Ευρωπαϊκή Ένωση που 
συνάπτονται σε εφαρμογή των διατάξεων του άρθρου 11 
του Καν. (Ε.Ο.Κ.) 1576/89, για προϊόντα μη καταγόμενα 
από την τρίτη χώρα υπέρ της οποίας έχει αναγνωρισθεί η 
εν λόγω γεωγραφική ή παραδοσιακή επωνυμία, ακόμη και 
όταν αναφέρεται η πραγματική καταγωγή του αλκολούχου 
ποτού ή όταν η γεωγραφική ή παραδοσιακή επωνυμία εί¬ 
ναι μεταφρασμένη ή συνοδεύεται από λέξεις ή εκφράσεις 
όπως «είδος», «τύπος», «στυλ», «απομίμηση», «μάρκα», 
«γεύση» ή άλλες ανάλογες, ή κατά παράβαση των όρων 
που καθορίζονται στις εν λόγω συμφωνίες. 

3. Απαγορεύεται η χρησιμοποίηση, για το χαρακτηρι¬ 
σμό, την περιγραφή, την επισήμανση και την παρουσίαση 


των αλκολούχων ποτών, των γεωγραφικών επωνυμιών που 
περιλαμβάνονται στο Παράρτημα II του Καν. (Ε.Ο.Κ.) 
1576/89, ως και των κατά παράδοση (παραδοσιακών) 
επωνυμιών «Κοιτι, ΚοτπόΓεηό, 9Γ3ΡΡ&, ούζο, ρβοΗατειη, ϋέ- 
9 βιΤθβ / ϋ39βΠββ ή ϋ393ίβ6», όπως αυτές ορίζονται στον 
εν λόγω κανονισμό, για αλκοολούχα ποτά που δεν ανταπο- 
κρίνονται στις διατάξεις του άρθρου 5 σε συνδυασμό και 
με τις διατάξεις των άρθρων 7 και 8 αυτού. 

4. Απαγορεύεται η χρησιμοποίηση, για το χαρακτηρι¬ 
σμό, την περιγραφή, την επισήμανση και την παρουσίαση 
των αλκοολούχων ποτών, γεωγραφικής ένδειξης κατά την 
έννοια της παραγράφου 2 του άρθρου 5 του Καν. (Ε.Ο.Κ.) 

1576/89, εφόσον το αλκοολούχο ποτό δεν παρασκευάζε¬ 
ται και εμφιαλώνεται στον τόπο που αναφέρεται ή υπο¬ 
δηλώνεται με την εν λόγω γεωγραφική ένδειξη. 

5. Τα εδάφια α και β της παραγράφου 7 του άρθρου 12 
της απόφασής μας 22801/4512/86 καταργούνται, των 
υπολοίπων εδαφίων γ, δ και ε αριθμουμένων ως α, β και γ 
αντιστοίχως. 

Άρθρο 2 

1. Η μη τήρηση των όρων και διατάξεων των παραγρά¬ 
φων 1,2 και 3 του προηγουμένου άρθρου αποτελεί παρά¬ 
βαση του Κώδικα Νόμων Φορολογίας Οινοπνεύματος και 
τιμωρείται σύμφωνα με τις διατάξεις της παραγράφου 13 
του άρθρου 15 του εν λόγω Κώδικα. 

2. Η μη τήρηση των όρων και διατάξεων της παραγρά¬ 
φου 4 του προηγουμένου άρθρου αποτελεί παράβαση του 
Κώδικα Νόμων Φορολογίας Οινοπνεύματος τιμωρούμενη 
κατά τις διατάξεις του εδαφίου ιζ της παραγράφου 1 του 
άρθρου 25 του εν λόγω Κώδικα. 

3. Οι λεπτομέρειες για την εφαρμογή της παρούσας 
απόφασής μας ανατίθενται στη Γ ενική Διεύθυνση του Γ ε¬ 
νικού Χημείου του Κράτους. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 5 Σεπτεμβρίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-+- 

Αριθ. 1090182/4663/1131/Α0014 (2) 

Τροποποίηση και συμπλήρωση των διατάξεων της 
1138050/4885/1436/ Α0014/30.12.1996/ ΠΟΑ. 
1338 απόφασης Υπ. Οικονομικών (ΦΕΚ 18Β717.1.97) 
όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Νόμου 1642/86 «για την εφαρμογή 
του φόρου προστιθέμενης αξίας και άλλες διατάξεις» 
(ΦΕΚ 125Α), όπως ισχύουν και ειδικότερα: 

α) της περίπτωσης κστ' της παραγράφου 1 του άρθρου 
18 

β) των περιπτώσεων β', τρίτο εδάφιο και ε’ της παρα¬ 
γράφου 1, καθώς και της παραγράφου 2 του άρθρου 20 
γ) των περιπτώσεων α', β', δ' και ε' της παραγράφου 4 
του άρθρου 23 

δ) της περίπτωσης γ’ της παραγράφου 1 του άρθρου 27 
ε) του άρθρου 32 σχετικά με τις απαλλασσόμενες από 
το Φ.Π.Α. επιχειρήσεις, λόγω κύκλου εργασιών και 
στ) της παραγράφου 3 του άρθρου 58. 

2. Τις διατάξεις του άρθρου 13 του Ν. 2303/95 (ΦΕΚ 
80Α). 

3. Τις διατάξεις του Προεδρικού Διατάγματος αριθ. 
186/92 (Κώδικας Βιβλίων και Στοιχείων - ΦΕΚ 84/Α). 

4. Την απόφασή μας με αριθ. Σ. 3044/135/86 
ΠΟΛ.309/86 (ΦΕΚ 734/Β). 

5. Την αριθμ. 1107147/1239/Α006/4.10.1996 (ΦΕΚ 
922 Β'/9.10.96) κοινή απόφαση του Πρωθυπουργού και 
του Υπουργού Οικονομικών «περί ανάθεσης αρμοδιοτή¬ 
των Υπουργού Οικονομικών στους Υφυπουργούς Οικονο¬ 
μικών». 

6. Τις διατάξεις του δευτέρου, τρίτου και τέταρτου εδα¬ 
φίων του σημείου 2 του άρθρου 15 της έκτης οδηγίας 
ΦΠΑ (77/388/ΕΟΚ), όπως τροποποιήθηκαν με τις διατά¬ 
ξεις της παραγρ. 3 του άρθρου 1 της οδηγίας 95/7/ΕΚ (1_ 
102/5.5.95) «Δεύτερη οδηγία απλούστευσηςτου μεταβα¬ 
τικού καθεστώτος Φ.Π.Α.». 

7. Την ανάγκη απλούστευσης της διαδικασίας άμεσης 
απαλλαγής από το φόρο προστιθέμενης αξίας, ο οποίος 
επιβαρύνει τις αγορές ειδών γουνοποιίας που πραγματο¬ 
ποιούν μη εγκατεστημένοι στο εσωτερικό της χώρας, ή 
στο εσωτερικό άλλου Κ-Μ της Κοινότητας ταξιδιώτες, που 
αναχωρούν απευθείας από την Ελλάδα για χώρα εκτός 
Κοινότητας, όταν στην περιοχή αγοράς των ειδών αυτών 
δεν υπάρχει τελωνείο εξόδου από τη χώρα. 

8. Την ανάγκη τροποποίησης και συμπλήρωσης των δια¬ 
τάξεων της με αρ. πρωτ. 1138050/4885/1436/Α0014/ 
30.12.1996/ΠΟΛ. 1338ΑΥΟ (ΦΕΚ 18Β717.1.97), όπως 
τροποποιήθηκε και ισχύει με την με αρ. πρωτ. 1018334/ 
670/256/Α0014/11,3.97/ΠΟΛ. 1089 ΑΥΟ (ΦΕΚ 226/Β/ 
26.3.97). 

9. Ότι η απόφαση αυτή δεν συνεπάγεται δαπάνη για τον 
προϋπολογισμό του κράτους, διότι αφορά διαδικασία 
εφαρμογής του Ν. 1642/86, αποφασίζουμε: 

Άρθρο 1 

1. Στην περίπτωση γ' του άρθρου 3 της απόφασής μας 
1138050/4885/1436/Α0014/ΠΟΛ. 1338/30.12.1996, 
όπως ισχύει, προστίθενται τρία νέα εδάφια, ως εξής: 

«Κατά παρέκκλιση των διατάξεων του προηγουμένου 
εδαφίου, εφόσον πρόκειται για είδη γουνοποιίας και ο πω- 
λητής των ειδών αυτών είναι εγκατεστημένος σε περιοχή 
όπου δεν υπάρχει τελωνείο εξόδου από την Ελλάδα, επι¬ 
τρέπεται ο πωλητής να παραδίδει τα αγαθά αυτά, με θεω¬ 
ρημένη απόδειξη λιανικής πώλησης, στον αγοραστή - ταξι¬ 
διώτη, για να τα προσκομίσει στο τελωνείο εξόδου από τη 
χώρα και μέσα στην προθεσμία που ορίζεται από την πα¬ 
ράγραφο 4 του άρθρου 2 της παρούσας. 

Στην περίπτωση αυτή, κατά παρέκκλιση των διατάξεων 
της παραγράφου 1 του άρθρου 6 της παρούσας, το τελω¬ 
νείο εξόδου παραλαμβάνει από τον ταξιδιώτη - αγοραστή 
το πρωτότυπο της θεωρημένης απόδειξης λιανικής πώλη¬ 
σης και ύστερα από σχετική επαλήθευση των εξαγόμενων 
από τον αγοραστή αγαθών, προβαίνει στη σχετική θεώ¬ 
ρηση που προβλέπεται από την περίπτωση γ' της παρα¬ 
γράφου 1 του άρθρου 6 της παρούσας και επιστρέφει τα¬ 
χυδρομικά με διαβιβαστικό έγγραφο, το θεωρημένο πρω¬ 
τότυπο της απόδειξης λιανικής πώλησης στον πωλητή των 
αγαθών μέσα στο πρώτο 10ήμερο του επόμενου μήνα από 
τη θεώρηση. 

Στις περιπτώσεις εφαρμογής των διατάξεων περί άμε¬ 
σης απαλλαγής από το Φ.Π.Α. που αναφέρεται στο προη¬ 
γούμενο εδάφιο ο πωλητής υποχρεούται, εφόσον για 


οποιοδήποτε λόγο δεν έχει περιέλθει σ’ αυτόν το πρωτό¬ 
τυπο της θεωρημένης από το τελωνείο εξόδου απόδειξης 
λιανικής πώλησης μέσα σε τέσσερις (4) μήνες από την έκ¬ 
δοσή της, να υποβάλει συμπληρωματική περιοδική δή¬ 
λωση της οικείας φορολογικής περιόδου για την απόδοση 
του φόρου, κατά τις διατάξεις του άρθρου 31 του Ν. 
1642/86 με τις προσαυξήσεις που προβλέπονται με το 
άρθρο 47 του ίδιου νόμου. 

Άρθρο 2 

Παραστατικά που έχουν εκδοθεί για λιανικές πωλήσεις 
ειδών γουνοποιίας μέχρι τη δημοσίευση της παρούσας, 
σύμφωνα με την αριθμ. 1052999/4190/0014/ΠΟΛ 
1143/9.4.1993 απόφασή μας, γίνονται δεκτά για την ορι¬ 
στικοποίηση της διαδικασίας της επιστροφής ή άμεσης 
απαλλαγής, κατά περίπτωση, από Φ.Π.Α. 

Άρθρο 3 
Έναρξη ισχύος 

Η απόφαση αυτή, που ισχύει από τη δημοσίευσή της, να 
δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ, Υ4α/4192 (3) 

Καθορισμός των όρων και προϋποθέσεων για την πρόσ¬ 
ληψη συμβούλων οργάνωσης Περιφερειακών Νοσοκο¬ 
μείων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των παραγράφων 2 και 3 του άρθρου 9 
του Ν. 2469/97 (ΦΕΚ 38Α) περί «Περιορισμού και βελτίω¬ 
σης της αποτελεσματικότητάς των κρατικών δαπανών και 
άλλων διατάξεων». 

2. Την ανάγκη καθορισμού του πλαισίου πρόσληψης 
συμβούλων οργάνωσης από τα Περιφερειακά Νοσοκο¬ 
μεία. 

3. Το γεγονός ότι δεν προκαλείται δαπάνη από τις δια¬ 
τάξεις της παρούσης σε βάρος του κρατικού προϋπολογι¬ 
σμού, αποφασίζουμε: 

Καθορίζουμε το γενικό πλαίσιο πρόσληψης Συμβούλων 
Οργάνωσης από τα Περιφερειακά Νοσοκομεία κατά τις 
διατάξεις του άρθρου 9 του Ν. 2469/97 ως ακολού¬ 
θως: 

Άρθρο 1 

Προϋποθέσεις για πρόσληψη συμβούλου οργάνωσης 

1. Τα Περιφερειακά Νοσοκομεία της Χώρας, δύναται να 
προσλαμβάνουν ανεγνωρισμένου κύρους επιστήμονες ως 
συμβούλους οργάνωσης ή να αναθέτουν σε εξειδικευμένο 
γραφείο ή εταιρεία την οργάνωση αυτών προς το σκοπό 
αναδιοργάνωσής τους, εξορθολογισμού των δαπανών 
τους και αποδοτικής λειτουργίας τους. 

Τα Περιφερειακά Νοσοκομεία της Χώρας, δύναται να 
προσλαμβάνουν συμβούλους για την οργάνωση και την 
λειτουργία τους είτε για το σύνολο των δραστηριοτήτων 

τους ή τμημάτων αυτών όπως π.χ. φαρμακείο, λογιστήριο, 
ιατρική, νοσηλευτική, διοικητική, τεχνική υπηρεσία κ.λπ. 
σε θέματα εξοπλισμού, συντήρησης αυτού, μηχανοργά¬ 
νωσης, αναδιάταξης των υπηρεσιών, κόστους νοσηλείας, 
οικονομικής εξυγίανσης, εκπαίδευσης προσωπικού και 
όποια άλλη δραστηριότητα που αφορά την λειτουργία τους 
και δεν κατονομάζεται με την παρούσα. 

2. Η σκοπιμότητα πρόσληψης Συμβούλων Οργάνωσης 
εγκρίνεται από τον Υπουργό Υγείας και Πρόνοιας μετά 
από απόφαση των Διοικητικών Συμβουλίων των Περιφε¬ 
ρειακών Νοσοκομείων. Η απόφαση αυτή πρέπει να συνο¬ 
δεύεται από αιτιολογική έκθεση που τεκμηριωμένα θα 
αποδεικνύεται η αναγκαιότητα πρόσληψης των Συμβού¬ 
λων και τα προσδοκώμενα αποτελέσματα από την παροχή 
των υπηρεσιών τους καθώς και οικονομική έκθεση για την 
ύπαρξη της απαιτούμενης πίστωσης για την κάλυψη της 
σχετικής δαπάνης. 

3. Στη σύμβαση πρόσληψης συμβούλων για συγκεκρι¬ 
μένο έργο καθορίζονται προθεσμίες για την περάτωση 
κάθε σταδίου καθώς και του συνόλου αυτού. Για υπέρ¬ 
βαση των οριζόμενων προθεσμιών εξ υπαιτιότητας του 
συμβούλου ορίζεται σε βάρος του ημερήσια ποινική ρή¬ 
τρα. 

Άρθρο 2 

Προσόντα Συμβούλου Οργάνωσης 

1. Τα προσόντα για την πρόσληψη των Συμβούλων ανα- 
λόγως του αντικειμένου είναι τα ακόλουθα: 

• Προκειμένου περί φυσικού προσώπου πτυχίο πανεπι¬ 
στημιακής εκπαίδευσης και μεταπτυχιακός τίτλος. 

• Αποδεδειγμένη εμπειρία στην οργάνωση και λειτουρ¬ 
γία Μονάδων Υγείας η οποία θα προκύπτει από επίσημα 
πιστοποιητικά αναλόγων φορέων του Δημοσίου ή Ιδιωτι¬ 
κού Τομέα. 

2. Προκειμένου για γραφείο ή εταιρεία συμβούλων 
απαιτείται στελέχωση με επιστημονικό προσωπικό και 
ανάλογα με το είδος του αντικειμένου, το γραφείο ή η 
εταιρεία που θα επιλεγεί πρέπει να διαθέτει επιπλέον: 

• Σύμβουλο ειδικό σε θέματα οργάνωσης νοσοκομείων 
και οικονομικών της υγείας. 

• Αρχιτέκτονα Νοσοκομειολόγο με εμπειρία σε μελέτη 
και κατασκευή νοσοκομείων. 

• Σύμβουλο ειδικό σε θέματα Βιοιατρικής Τεχνολογίας 
(με ειδίκευση σε θέματα συντήρησης και λειτουργίας). 

Σύμβουλο ειδικό σε θέματα Ιατρικής Πληροφορικής. 

Γνώση της λειτουργίας της Ελληνικής Δημόσιας Διοίκη¬ 
σης. 

• Γνώση του Τομέα Υγείας και Κοινωνικής Πολιτικής και 
ειδικότερα των διαδικασιών Υγειονομικής περίθαλψης (σε 
Ελληνικό και Διεθνές επίπεδο). 

Άρθρο 3 

Διαδικασία προκήρυξης 

1. Για την πρόσληψη των συμβούλων τα Διοικητικά Συμ¬ 
βούλια των Περιφερειακών Νοσοκομείων δημοσιεύουν 
ανοικτή πρόσκληση ενδιαφέροντος τόσο στο εσωτερικό 
όσο και σε επίπεδο Χωρών της Ευρωπαϊκής Ένωσης στην 
οποία θα αναφέρονται: 

• Αντικείμενο έργου συμβούλου 

• Χρόνος και παροχής των υπηρεσιών. Η διάρκεια παρο¬ 
χής των υπηρεσιών του συμβούλου θα είναι ανάλογη του 
απαιτούμενου χρόνου ολοκλήρωσης του έργου και μέχρι 


έξι (6) μήνες δυνάμενη να ανανεώνεται ως την ολοκλή¬ 
ρωση του έργου όχι πέρα των δώδεκα (12) μηνών συνο¬ 
λικά. 

• Απαιτούμενα προσόντα και εμπειρία. 

• Ύψος προεκτιμώμενης δαπάνης. 

2. Τα Διοικητικά Συμβούλια των Περιφερειακών Νοσο¬ 
κομείων μετά από εκτίμηση των τυπικών και ουσιαστικών 
προσόντων των διαγωνιζόμενων και του ύψους της προ¬ 
σφοράς σε συνδυασμό με τους όρους και τις προϋποθέ¬ 
σεις του διαγωνισμού αποφασίζουν την πρόσληψη του κα¬ 
ταλληλότερου για το έργο σύμβουλου, γραφείου ή εται¬ 
ρείας που ανταποκρίνεται στους όρους της πρόσκλησης 
εκδήλωσης ενδιαφέροντος. 

Η απόφαση πρόσληψης τοιχοκολλείται στο Πίνακα ανα¬ 
κοινώσεων του φορέα και συντάσσεται σχετικό πρακτικό. 
Κατά της απόφασης αυτής δύναται να ασκηθεί ένσταση 
εντός ΙΟημέρου αποκλειστικής προθεσμίας, που αρχίζει 
από την τοιχοκόλλησή της, ενώπιον του εποπτεύοντος τον 
φορέα Υπουργού. Η πρόσληψη των συμβούλων εγκρ'ινε- 
ται σε κάθε περίπτωση από τον Υπουργό Υγείας και Πρό¬ 
νοιας. 

Μεταξύ των ανωτέρω φορέων και του συμβούλου συνά- 
πτεται σχετική σύμβαση στην οποία καθορίζεται λεπτομε¬ 
ρώς το έργο που αναλαμβάνει ο σύμβουλος κατά τη διάρ¬ 
κεια της ισχύος της σύμβασης. 

Στη σύμβαση αναφέρονται υποχρεωτικά οι ακόλουθοι 
όροι: 

1. Το έργο που επιδιώκεται και ο χρόνος πραγματοποίη¬ 
σής του. 

2. Σαφή περιγραφή των παρεχόμενων υπηρεσιών του 
συμβούλου. 

3. Η διάρκεια ισχύος της σύμβασης. 

4. Ο καθορισμός του τρόπου αμοιβής του. 

5. Ποινική ρήτρα σε περίπτωση που δεν ανταποκριθεί 
στο συμβατικό έργο. 

6. Τους λόγους καταγγελίας της σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝ/ΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦ/ΣΕΩΝ 

ΓΊΑΝΝΟΣ ΠΑΠΑΝ ΤΩΝΙΟΥ ΜΙΛΤ. ΠΑΠΑϋΑΝΝΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ. ΓΕΙΤΟΝΑΣ 
-♦- 

Αριθ. Β1/497 (4) 

Αντικατάσταση διατάξεων της απόφασης Β1/188α/1993 
«Σύσταση Τεχνικού Συμβουλίου στην Ακαδημία Αθη¬ 
νών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 28 παρ. 19β του νόμου 
2083/1992 «Εκσυγχρονισμός της Ανώτατης Εκπαίδευ¬ 
σης» (Α 159) σε συνδυασμό με το άρθρο 6 του Ν. 1966/ 
1991 «Μετεγγραφές φοιτητών Α.Ε.Ι., σπουδαστών Τ.Ε.Ι. 
και άλλες διατάξεις» (Α 147). 

2. Τη σύμφωνη γνώμη της Συγκλήτου της Ακαδημίας 
Αθηνών (συνεδρίαση 12.6.1997) και 

3. Το γεγονός ότι από την εφαρμογή των διατάξεων της 

απόφασης αυτής δεν προκαλεϊται δαπάνη σε βάρος του 
προϋπολογισμού της Ακαδημίας Αθηνών (άρθρο 29Α του 
Ν. 1558/1986, όπως το άρθρο αυτό προστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παρ. 2α του Ν. 2469/1997-Α 38), αποφασί¬ 
ζουμε: 

Η παρ. 1 της απόφασης του Υπουργού Εθνικής Παι¬ 
δείας και θρησκευμάτων αριθ. Β1/188α/1993 «Σύσταση 
Τεχνικού Συμβουλίου στην Ακαδημία Αθηνών» (Β 263) 
αντικαθίσταται ως εξής: 

«1. Συνιστάται στην Ακαδημία Αθηνών επταμελές Τε¬ 
χνικό Συμβούλιο το οποίο αποτελείται από μέλη της Ακα¬ 
δημίας Αθηνών, μέλη ΔΕΠ ή ομότιμους καθηγητές του 
Εθνικού Μετσοβίου Πολυτεχνείου και των άλλων Πολυτε¬ 
χνικών Ιδρυμάτων και Σχολών της ημεδαπής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1997 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 
-♦- 

Αριθ. Δ4/602 (5) 

Ανάκληση της απόφασης Δ4/458/12.6.97 στο μέρος που 

αφορά την κατάργηση του Γυμνασίου Κουρέντων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 5 και 8 του Ν. 1566/85 σε 
συνδυασμό με τις διατάξεις του άρθρου 11 παρ. 2 του Ν. 
1966/91 (ΦΕΚ 147 τ.Α'). 

2. Τις προτάσεις των Διευθύνσεων Δευτεροβάθμιας Εκ¬ 
παίδευσης και τις γνωμοδοτήσεις των οικείων Νομαρχια¬ 
κών Συμβουλίων. 

3. Το γεγονός ότι με την απόφαση αυτή δεν προκαλεϊται 
δαπάνη σε βάρος του κρατικού προϋπολογισμού. 

4. Την αριθ. ΣΤ5/33/9.10.96 (ΦΕΚ 937/τ.Β') απόφαση 
«Αρμοδιότητες Υφυπουργού ΥΠΕΠΘ», αποφασίζουμε: 

Ανακαλούμε την απόφαση Δ4/458/12.6.97 στο μέρος 
που αφορά στην κατάργηση του Γ υμνασίου Κουρέντων 
του Γ ραφείου Δευτεροβάθμιας Εκπαίδευσης της Νομαρ¬ 
χιακής Αυτοδιοίκησης Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1997 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. 157/1280 (6) 

Αυξήσεις έτους 1997 των καταβαλλομένων συντάξεων 

από το Ταμείο Επικουρικής Ασφαλίσεως Εκπαιδευτι¬ 
κών Ιδιωτικής Γ ενικής Εκπαιδεύσεως. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α', 
165). 


2. Τις διατάξεις του Π.Δ. 213/1992 (Α', 102) και του 
Π.Δ. 372/1995 (Α', 210). 

3. Τις διατάξεις του άρθρου 7 του Ν. 1275/1982 (Α', 
100 ). 

4. Τις διατάξεις του άρθρου 27 του Ν. 2081/1992 (Α', 
165). 

5. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων 80078/ 

4.10.1996 (Β', 924). 

6. Το Α.Π. 1479/6/15.1.1997 έγγραφο του Υπουρ¬ 
γείου Εθνικής Οικονομίας, με το οποίο καθορίστηκαν τα 
ποσοστά αυξήσεων των συντάξεων του τρέχοντος έτους. 

7. Τη γνώμη του Διοικητικού Συμβουλίου του Ταμείου 
Επικουρικής Ασφαλίσεως Εκπαιδευτικών Ιδιωτικής Γενι¬ 
κής Εκπαιδεύσεως, που έχει ληφθεί κατά την 12η/ 

27.3.1997 συνεδρίασή του. 

8. Την από 14.7.1997 Οικονομική Έκθεση της Διεύ¬ 
θυνσης Αναλογιστικών Μελετών της Γ ενικής Γ ραμματείας 
Κοινωνικών Ασφαλίσεων. 

9. Το γεγονός ότι, από τις διατάξει της παρούσας από¬ 
φασης προκαλεϊται επιβάρυνση του προϋπολογισμού του 
Ταμείου ύψους 31 εκ. δρχ. περίπου κατά το τρέχον έτος, 
για την οποία έχει προβλεφθεί πίστωση στους ΚΑΕ 0629, 
0636 και 0637, αποφασίζουμε: 

Οι καταβαλλόμενες από το Ταμείο Επικουρικής Ασφα¬ 
λίσεως Εκπαιδευτικών Ιδιωτικής Γενικής Εκπαιδεύσεως 
συντάξεις στους συνταξιούχους αυτού, των οποίων το συ- 
νταξιοδοτικό δικαίωμα εμπίπτει στο μέχρι την 31.12.1996 
χρονικό διάστημα, αυξάνονται ως εξής: 

1. Από 1.1.1997 κατά ποσοστό 2,5%, υπολογιζόμενο 
επί του ποσού των συντάξεων, όπως αυτά είχαν διαμορ¬ 
φωθεί την 31.12.1996. 

3. Ομοίως, από 1.1.1997: 

Για συντάξεις ποσού από 20.001 δρχ. μέχρι 40.000 
δρχ., κατά ποσοστό 2,5%. 

Για συντάξεις ποσού από 40.001 δρχ. μέχρι 100.000 
δρχ., κατά ποσοστό 2%. 

Γ ια συντάξεις ποσού άνω των 100.000 δρχ. δεν χορη¬ 
γείται αύξηση. 

Ο υπολογισμός των αυξήσεων αυτών θα γίνει επί των 
ποσών των συντάξεων, όπως αυτά θα διαμορφωθούν κα¬ 
τόπιν της χορήγησης της προηγούμενης αύξησης. 

3. Από 1.7.1997: 

Για συντάξεις ποσού από 20.001 δρχ. μέχρι 40.000 
δρχ., κατά ποσοστό 3%. 

Για συντάξεις ποσού από 40.001 δρχ. μέχρι 100.000 
δρχ. κατά ποσοστό 2,5%. 

Για συντάξεις ποσού άνω των 100.000 δρχ. δεν χορη¬ 
γείται αύξηση. 

Ο υπολογισμός των αυξήσεων αυτών θα γίνει επί των 
ποσών των συντάξεων, όπως αυτά θα διαμορφωθούν την 
30.6.1997, μετά τις ανωτέρω αυξήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ246/1369 (7) 

Αύξηση του εφάπαξ βοηθήματος του Ταμείου Προνοίας 
Δικηγόρων Καβάλας. 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦ/ΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α’, 
Ί65). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α 137). 

3. Τις διατάξεις του άρθρου 15 του Π. Δ/τος 213/1992 
(Α’ 102). 

4. Τις διατάξεις του Π.Δ. 372/95 (Α' 201). 

5. Τις διατάξεις του άρθρου 29Α του Ν. 1558/1985 (Α 
137) όπως προσετέθη με το άρθρο 27 του Ν. 2081/1992 
(Α’ 154). 

6. Την υπ’ αριθμ. 80078/4.10.96 (Β 924) κοινή από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

7. Το γεγονός ότι από την απόφαση αυτή προκαλείται 
δαπάνη ύψους 2 εκ. δρχ. η οποία βαρύνει τον προϋπολογι¬ 
σμό του Ταμείου Προνοίας Δικηγόρων Καβάλας και για την 
οποία έχει εγγράφει πίστωση στον Κ.Α.Ε. 0631. 

8. Το 1479/6/15.1.1997 έγγραφο του Υπουργείου 
Εθνικής Οικονομίας. 

9. Την Αναλογιστική Μελέτη που συνέταξε το Μάρτιο 
του 1997 η Δ/νση Αναλογιστικών Μελετών της Γ.Γ.Κ.Α. 
καθώς καιτα Α.Π.: 147/5.3.97 και 65/3.4.97 υπηρεσιακά 
σημειώματα της ίδιας διεύθυνσης. 

10. Τη γνώμη του Διοικητικού Συμβουλίου του Ταμείου 
Προνοίας Δικηγόρων Καβάλας που διατυπώθηκε στο αριθ. 
3/1.8.1997 Πρακτικό. 

11. Τις διατάξεις του άρθρου 7 Ν. 1275/82 (Α 100), 
αποφασίζουμε: 

Την αύξηση κατά 15% του προβλεπομένου από τις κα¬ 
ταστατικές διατάξεις και την Υ.Α. Φ 246/436/7.5.1997 
εφάπαξ βοηθήματος που χορηγεί το Ταμείο Προνοίας Δι¬ 
κηγόρων Καβάλας στους αποχωροϋντες από 1.8.97 και 
εφεξής ασφαλισμένους του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 

-♦- 

Αριθ. Φ·. Υπερ./3434 (8) 

Προσδιορισμός ανωτάτου ορίου ωρών υπερωριακής εργα¬ 
σίας υπαλλήλων του ΤΠΠ ΟΣΕ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/21.3.97 άρθρο 18 «Ανα¬ 
μόρφωση μισθολογίου του προσωπικού της Δημόσιας 
Διοίκησης και άλλες διατάξεις». 

2. Την 2030771/4262/0022/24.4.97 εγκύκλιο του 
Γ.Λ.Κ. με θέμα «Οδηγίες για την εφαρμογή των διατάξεων 
του Ν. 2470/97». 

3. Την 80078/4.10.96 (ΦΕΚ924/Β/8.10.96) απόφαση 
ανάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων. 

4. Το γεγονός ότι από τις διατάξεις της απόφασης αυτής 


προκαλείται δαπάνη η οποία ανέρχεται στο ποσό των 
(2.500.000) δρχ. περίπου για την οποία έχει προβλεφφεί 
πίστωση στον προϋπολογισμό του Ταμείου για το οικον. 
έτος 1997 με Κ.Α.Ε. (0261), αποφασίζουμε: 

Προσδιορίζουμε το ανώτατο όριο ωρών υπερωριακής 
εργασίας των μονίμων υπαλλήλων που υπηρετούν στο Τα¬ 
μείο Πρόνοιας Προσ/κού ΟΣΕ για το χρονικό διάστημα 
από 1.1.97 μέχρι 31.12.97 σε (2.000) ώρες (25 υπάλληλοι 
χ 40% χ 200 ώρες = 2.000), για την αντιμετώπιση εξαιρε¬ 
τικών, απρόβλεπτων ή έκτακτων υπηρεσιακών αναγκών. 

Η κατανομή των ανωτέρω ωρών γίνεται με απόφαση του 
Δ.Σ. του Ταμείου και η πραγματοποίησή τους διαπιστώνε¬ 
ται με βεβαίωση του Διευθυντού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1997 

Ο ΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. ΥΠΠΟ/ΑΡΧ/Β1 /Φ27/ΚΗΡ/42050/1440 (9) 

Χαρακτηρισμός ναϊδρίου Ταξιάρχη στη θέση Έλυτας στην 

Παροικιά της Πάρου, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 Πράξη του, αποφασίζουμε: 

Χαρακτηρίζουμε το ναΐδριο Ταξιάρχη στη θέση Έλυτας 
Πάρου, ως διατηρητέο μνημείο και ορίζουμε ζώνη προ¬ 
στασίας 50ιτι γύρω του. 

Πρόκειται για επιπεδόστεγο μονόχωρο κτίσμα με υπέρ¬ 
θυρο που φέρει τη χρονολογία 1600. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Το παρόν να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ27/ΚΗΡ/42051 /1441 (10) 

Χαρακτηρισμός Ι.Ν. Αγίου Γεωργίου στα Λιβάδια Παροι- 
κιάς Πάρου, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 Πράξη του, αποφασίζουμε: 

Χαρακτηρίζουμε τον Ι.Ν. Αγίου Γεωργίου ιδιοκτησίας οι¬ 
κογένειας Κρίσπη στα Λιβάδια Παροικίας Πάρου, ως ιστο¬ 
ρικό διατηρητέο μνημείο και ορίζουμε ζώνη προστασίας 
50 γπ γύρω του. 

Πρόκειται για τρουλαίο ναό σε σχήμα ελευθέρου σταυ¬ 
ρού. Το τέμπλο και οι εικόνες είναι νεώτερες. Επιγραφή 
στο μαρμάρινο υπέρθυρο: + ΓΕΩΡΓΗΣ ΑΛΗΣΑΦΗΣ/1639 
ΔΕΚΕΜΒΡΙΟΥ 16. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ27/ΚΗΡ/42052/1442 (11) 

Χαρακτηρισμός Μητροπολιτικού Ναού της Κοιμήσεως της 

Θεοτόκου, στη Νάουσα Πάρου, ως ιστορικού διατηρη¬ 
τέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2. Τις διατάξεις του Κ.Ν. 5351/32 «Περί Αρχαιοτήτων» 
και Ν. 1469/50 άρθρων 1 και 5. 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 Πράξη του, αποφασίζουμε: 

Χαρακτηρίζουμε τον Μητροπολιτικό Ναό της Κοινή- 
σεως της Θεοτόκου Πάρου ως ιστορικό διατηρητέο μνη¬ 
μείο και ορίζουμε ζώνη προστασίας 50πι γύρω του. 

Πρόκειται για μεγάλο τρουλαίο ναό που συνδυάζει τον 
ελεύθερο σταυρό και τη Βασιλική. Επιγραφή στον τρούλλο 
στο εσωτερικό του ναού αναφέρει το έτος 1896, ίσως 
έτος αποπεράτωσης το εσωτερικού διακόσμου του ναού. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ27/ΚΗΡ/42053/1443 (12) 

Χαρακτηρισμός Ιερού Ναού Αγίου Κωνσταντίνου, στη Νά¬ 
ουσα Πάρου, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 


987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 Πράξη του, αποφασίζουμε: 

Χαρακτηρίζουμε τον Ιερό Ναό Αγίου Κωνσταντίνου 
(μέσα στο Κάστρο) Πάρου ως ιστορικό διατηρητέο μνη¬ 
μείο και ορίζουμε ζώνη προστασίας 50πι γύρω του. 

Πρόκειται για μονόκλιτη θολοσκέπαστη βασιλική με ορ¬ 
θογώνιο επιπεδόστεγο νάρθηκα στα δυτικά, στεγασμένο 
με δοκάρια και καλάμια. Χρονολογείται μάλλον το 17ο ή 
18ο αιώνα. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

- + - 

Αριθ. ΥΠΠΟ/ΑΡΧ/Β1 /Φ27/ΚΗΡ/42054/1444 (13) 

Χαρακτηρισμός οικίας Ελευθερίου Χαμάρτα και προκεί- 
μενος περιστερώνας στο Σαρακκήνικο Πάρου, ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού...». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως αυτή διατυπώθηκε με την αριθμ. 
4/9.5.97 Πράξη του, αποφασίζουμε: 

Χαρακτηρίζουμε την οικία Ελευθερίου Χαράρτου και 
τον παρακείμενο περιστερώνα στο Σαρακήνικο Πάρου, 
ως ιστορικά διατηρητέα μνημεία και ορίζουμε ζώνη προ¬ 
στασίας 50πι γύρω τους. 

Πρόκειται για διώροφη οικία, που φέρει σε μαρμάρινη 
εντοιχισμένη πλάκα τη χρονολογία 1822 και το σήμα του 
ιδιοκτήτη Ελευθερίου Χαμάρτα. Ο περιστερώνας - δείγμα 
παριανού περιστερώνα - είναι μάλλον σύγχρονος με την 
οικία. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Ιουλίου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

Αριθ. οικ. 13547 (14) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΤΣΙΓΓΕΝΟΠΟΥΛΟΥ Μυρτώ του Βα¬ 
σιλείου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 12820/26.8.97 απόφαση του Νομάρχη 
Αθηνών χορηγήθηκε στην ΤΣΙΓΓΕΝΟΠΟΥΛΟΥ Μυρτώ 
του Βασιλείου άδεια άσκησης επαγγέλματος Κοινωνικού 
Λειτουργού. 

Αθήνα, 26 Αυγούστου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-♦- 

Αριθ. οικ. 13549 (15) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΑΓΓΕΛΑΔΑ Αικατερίνη του Εμμα¬ 
νουήλ. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 12800/24.8.97 απόφαση του Νομάρχη 
Αθηνών χορηγήθηκε στην ΑΓΓΕΛΑΔΑ Αικατερίνη του Εμ¬ 
μανουήλ άδεια άσκησης επαγγέλματος Κοινωνικού Λει¬ 
τουργού. 

Αθήνα, 26 Αυγούστου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

- 4 - 

Αριθ. οικ. 13550 (16) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΧΡΙΣΤΟΥ Χριστιάνα του Γεωργίου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 12421/12.8.97 απόφαση του Νομάρχη 


Αθηνών χορηγήθηκε στην ΧΡΙΣΤΟΥ Χριστιάνα του Γεωργίου 
άδεια άσκησης επαγγέλματος Κοινωνικού Λειτουργού. 

Αθήνα, 12 Αυγούστου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-♦- 

Αριθ. οικ. 13551 (17) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΠΑΥΛΟΠΟΥΛΟΥ Δήμητρα του Αν- 
δρέα. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 12710/12.8.97 απόφαση του Νομάρχη 
Αθηνών χορηγήθηκε στην ΠΑΥΛΟΠΟΥΛΟΥ Δήμητρα του 
Ανδρέα άδεια άσκησης επαγγέλματος Κοινωνικού Λει¬ 
τουργού. 

Αθήνα, 12 Αυγούστου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-4- 

Αριθ. οικ. 13548 (18) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΜΠΟΥΡΙΤΗ Αννα - Μαρία του θεο¬ 
δώρου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 13002/26.8.97 απόφαση του Νομάρχη 
Αθηνών χορηγήθηκε στην ΜΠΟΥΡΙΤΗ Άννα - Μαρία του 
θεοδώρου άδεια άσκησης επαγγέλματος Κοινωνικού Λει¬ 
τουργού. 

Αθήνα, 26 Αυγούστου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


